Diari Oficial de la Generalitat Valenciana


Sumari del DOGV 251, del 13-05-1985 (1985/804281)

DECRET 53/1985, de 29 d'abril, del Consell de la Generalitat Valenciana, pel qual es convoquen ajudes econòmiques per a programa es relacionats amb el foment de les condicions d'igualtat i plena participació de la dona en la societat.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/04/29/53/dof/vci/html**

### Dades del document

Número de DOGV
:   251

Data del DOGV
:   13-05-1985

Secció del DOGV
:   DISPOSICIONS GENERALS

Número del document
:   1985/804281


Data del document
:   29-04-1985

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

Anàlisi jurídica

Decret 53/1985, de 29 d'abril, del Consell de la Generalitat Valenciana, pel qual es convoquen ajudes econòmiques per a programes relacionats amb el foment de les condicions d'igualdat i plena participació de la dona en la societat.  
L'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, establí en l'article 31.26 com a competència exclusiva de la Comunitat Autònoma la promoció de la dona. I com que la igualtat entre homes i dones és una exigència de tota societat democràtica, es fa necessari de fomentar les accions i activitats encaminades a assolir-ne la igualtat o que afavoresquen les condicions que la facen possible, així com la creació de serveis destinats als col·lectius menys afavorits i als projectes associatius, i cal establir les ajudes per tal de cobrir aquestes finalitats de manera coherent amb l'ordenament jurídic de la Generalitat Valenciana.   
Com a conseqüència, en virtut de les competències que té atribuïdes la Comunitat Autònoma, d'acord amb allò que estableix l'article 12 de la Llei 10/84, de 29 de desembre, de Pressupostos de la Generalitat Valenciana per a 1985, a proposta de l'Honorable Conseller de Cultura, Educació i Ciència, i amb la deliberació prèvia del Consell, en sessió celebrada el dia 29 d'abril de 1985,   
DECRETE:   
Article Primer  
Es convoquen ajudes econòmiques destinades a programes relacionats amb el foment de les condicions d'igualtat entre homes i dones, i amb la plena participació de la dona en la societat, dirigides a Institucions, Associacions, entitats legalment constituïdes o persones naturals que desplegaren la pròpia activitat en l'àmbit de la Comunitat Valenciana, i s'aproven les bases que regiran aquesta convocatòria, les quals s'inclouen com a annex en aquest Decret.   
Article Segon  
Les esmentades ajudes seran sufragades amb càrrec a l'aplicació pressupostària 09.01.482 del vigent pressupost de 1985.   
DISPOSICIO DEROGATORIA  
Queda derogada l'Ordre de 25 d'Abril de 1094, de la Conselleria de Cultura, Educació i Ciència, per la qual es regula el règim de subvencions en matèries relacionades amb el foment de les condicions que possibiliten la igualtat social i la participació de la dona en la societat.   
DISPOSICIONS FINALS  
S'autoritza el Conseller de Cultura, Educació i Ciència a l'adopció de totes les disposicions reglamentàries i d'altres resolucions que precise l'aplicació i desenvolupament del que disposa el present Decret.   
València, 29 d'abril de 1985.   
El President de la Generalitat.  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN   
ANNEX  
Objectiu de les ajudes   
Els programes a subvencionar s'hauran de referir a:   
-Difusió i defensa dels drets que el present ordenament jurídic reconeix a les dones.   
-Denúncia de la discriminació per raó de sexe.   
-Denúncia de maltractaments patits per les dones.   
-Temes relacionats amb la salut física i mental de les dones, sexualitat i planificació.   
-Imatge de la dona als mitjans de comunicació social.   
-Animació sòcio-cultural, dirigida especialment als sectors més poc atesos.   
-Activitats i serveis destinats a col·lectius de dones marginades.   
-Alfabetizació de dones.   
-Difusió del pensament feminista i de noves alternatives.   
-Activitats culturals relacionades amb les dones.   
2. Beneficiaris  
Podran optar a aquestes ajudes les institucions, associacions o entitats legalment constituïdes i les persones naturals.   
3. Sol·licituds  
La instància de sol·licitud es formalitzarà en el model que s'inclou a continuació d'aquest annex, i estarà acompanyat dels documents següents:   
-Memòria d'activitats realitzades l'any anterior, tret del cos que siga de constitució recent.   
-Projecte detallat on consten les activitats a realitzar i calendari d'aquestes.   
-Pressupost detallat del Projecte, amb especificació de l'aportació del sol·licitant i dels ingressos amb què compta per al desplegament del programa. Igualment s'hi hauran d'indicar les subvencions demanades a d'altres institucions o organismes.   
Les sol·licituds es podran presentar al Registre General de la Conselleria de Cultura, Educació i Ciència o dels seus Serveis Territorials, per qualssevol dels mitjans establerts a l'article 66 de la Llei de Procediment Administratiu, en el termini d'un mes a partir de la data de publicació del present Decret en el Diari Oficial de la Generalitat Valenciana.   
Les sol·licituds, amb la documentació complementària, o després d'esmenar els defectes, en el termini de deu dies, si correspon, es remetran al Servei de la Dona, el qual, amb instrucció del expedient corresponent, les elevarà degudament informades a la Comissió que s'haja constituït, d'acord amb el que es disposa a la Base IV.   
4. Resolució de sol·licituds  
El Conseller de Cultura, Educació i Ciència nomenarà una Comissió, sota la seua presidència, integrada per persones amb coneixement en la matèria, en la qual actuarà com a Secretaria la Cap del Servei de la Dona, perquè examine les sol·licituds d'ajuda i resolga la seua concessió, fixant l'import adient, d'acord amb el projecte d'Activitats presentat.   
5. Obligacions dels beneficiaris  
1. Els beneficiaris de les subvencions estaran obligats, en el termini màxim de dos mesos, des de la terminació del programa, a presentar la memòria de les activitats desplegades, amb les conclusions del desenvolupament del programa, així com els justificants de la despesa realitzada amb càrrec a la subvenció concedida.   
2. Igualment, els beneficiaris estaran obligats a la devolució de les subvencions rebudes si la despesa no es produeix per qualsevol imprevist, o quan es comprove una modificació substancial dels objectius pels quals es concedí la subvenció; igualment quan per rebre d'altres subvencions es cobrís totalment l'import de la despesa.   
3. Els beneficiaris hauran de fer constar en la publicitat de les pròpies activitats, i en tota la documentació gràfica o escrita que hagen elaborat en el desplegament d'aquesta, el patrocini de la Conselleria de Cultura, Educació i Ciència.   
6. Drets de la Conselleria  
La Conselleria de Cultura, Educació i Ciència es reserva el dret a realitzar el seguiment de les activitats subvencionades, i podrà sol·licitar una explicació detallada de la despesa fins un any després de realitzada l'activitat subvencionada.  
MODEL D'INSTANCIA  
 Honorable Senyor:  
En/Na/N' , amb el DNI núm , domiciliat a   
carrer , núm en representació d   
EXPOSA: 1.r) Que, convocades ajudes economiques pel   
 Decret, de data   
 i acceptant les bases de la convocatòria,   
 sol·licita que li concediu la quantitat de  
 pessetes.  
 2.n) Que, per tal de rebre l'abonament de   
 l'esmentada ajuda, designa el compte bancari  
   
 Per això  
SOL·LICITA: que li concediu l'ajuda abans exposada per a la   
 realització de les activitats que es detallen al   
 projecte que us remet, adjunt.   
 A , el de de 198  
Honorable Sr. Conseller de Cultura, Educació i Ciència


Còpia Permalink ELI